«Қазақ тілі» қоғамы бизнестегі ағартушылықты қолдай бастады
"«Қазақ тілі» қоғамы бизнестегі ағартушылықты қолдай бастады" | "https://abai.kz/post/183494"
TITLE: «Қазақ тілі» қоғамы бизнестегі ағартушылықты қолдай бастады
URL: https://abai.kz/post/183494
META: "«Қазақ тілі» қоғамы бизнестегі ағартушылықты қолдай бастады" | "https://abai.kz/post/183494"
DATE: 21.05.2024
AUTHOR(s): Abai.kz
TOTAL WORDS: 145
TEXT: 2024 жылы 17 мамыр күні  Халықаралық «Қазақ тілі» қоғамы мен SANA FOUNDATION қоғамдық қоры арасында бірлескен меморандумға қол қойылды. Кездесуде кәсіпкерлік саласында қазақ тілінің мәртебесін арттырудың жолдары мен қолдану аясын кеңейту жобалары талқыланды. Халықаралық «Қазақ тілі» қоғамы 1989 жылдан бері ҚР Ата заңы (Конституциясы), Тіл туралы Заңы, өзінің Жарғысы және Халықаралық нормалар негізінде қызмет жасайтын ұйым. Омбы, Орынбор, Астрахань, Қорған, Санкт-Петербург, Саратов, Волгоград қаласында, Моңғолия, Түркия, т.б. қалаларында бөлімшелері бар. Меморандумға тұңғыш қазақ тіліндегі экономикалық-бизнес форумын ұйымдастырған, кәсіпкерлік ағартушылықпен айналыса отырып, зияткерлік, әлеуметтік жобаларды жүзеге асыратын SANA FOUNDATION атынан белгілі экономист, тәуелсіз сарапшы Мақсат Халық мырза келді. Сурет: SANA FOUNDATION Іскерлік этика мен кәсіпкерлік кодты қалыптастыруды мақсат еткен келісім бірлескен іс-шаралар, семинарлар мен форумдар өткізуге, бизнес әдебиет пен материалдарды көбейтуге, қазақ тілінде сапалы медиа және онлайн контентті дамытуға жалғаспақ. Сондай-ақ, кәсіпкерлік жауапкершілік негізінде зияткерлікті қалыптастыру мен ағартушылықты трендке айналдыру мақсатында әлеуметтік жобалар легі жоспарланды. Abai.kz
